CELEX: 32002D0979
Language: hr
Date: 2002-11-18 00:00:00
Title: 2002/979/EZ: Odluka Vijeća od 18. studenoga 2002. o potpisivanju i privremenoj primjeni određenih odredbi Sporazuma o pridruživanju između Europske zajednice i njezinih država članica, s jedne strane, i Republike Čilea, s druge strane

11/Sv. 20
            
            
               HR
            
            
               Službeni list Europske unije
            
            
               3
            
         32002D0979
   
               L 352/1
            
            
               SLUŽBENI LIST EUROPSKE UNIJE
            
         ODLUKA VIJEĆA
   od 18. studenoga 2002.
   o potpisivanju i privremenoj primjeni određenih odredbi Sporazuma o pridruživanju između Europske zajednice i njezinih država članica, s jedne strane, i Republike Čilea, s druge strane
   (2002/979/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 310. u vezi s člankom 300. stavkom 2. točkom 1. prvom i drugom rečenicom, i članak 300. stavak 4.,
   uzimajući u obzir prijedlog Komisije,
   budući da:
   
               (1)
            
            
               Vijeće je 13. rujna 1999. ovlastilo Komisiju da započne pregovore o Sporazumu o pridruživanju između Europske zajednice i njezinih država članica, s jedne strane, i Republike Čilea, s druge strane (dalje u tekstu „Sporazum o pridruživanju”).
            
         
               (2)
            
            
               Ovi su pregovori zaključeni i Sporazum o pridruživanju parafiran je 10. lipnja 2002.
            
         
               (3)
            
            
               Europska zajednica i Republika Čile obvezale su se na privremenu primjenu određenih odredbi Sporazuma o pridruživanju do njegova stupanja na snagu.
            
         
               (4)
            
            
               Zajednica bi trebala potpisati Sporazum o pridruživanju i trebala bi odobriti privremenu primjenu određenih odredbi,
            
         ODLUČILO JE:
   Članak 1.
   1.   Podložno naknadnim zaključcima, Zajednica ovim odobrava potpisivanje Sporazuma o pridruživanju između Europske zajednice i njezinih država članica, s jedne strane i Republike Čilea, s druge strane, zajedno s priloženim prilozima i protokolima.
   2.   Tekstovi Sporazuma o pridruživanju, priloga i protokola i Završni akt priloženi su ovoj Odluci.
   3.   Ovime se Predsjednik Vijeća ovlašćuje imenovati osobu(-e) opunomoćenu(-e) za potpisivanje Sporazuma u ime Europske zajednice.
   Članak 2.
   Sljedeće odredbe Sporazuma o pridruživanju privremeno se primjenjuju do njegova stupanja na snagu: članci 3. do 11., članak 18., članci 24. do 27., članci 48. do 54., članak 55. stavci a., b., f., h., i., članci 56. do 93., članci 136. do 162., i članci 172. do 206.
   Članak 3.
   Predsjednik Vijeća izdaje obavijest iz članka 198. stavka 3. Sporazuma o pridruživanju u ime Europske zajednice.
   Članak 4.
   1.   Stav koji Zajednica treba zauzeti u Vijeću za pridruživanje i Odboru za pridruživanje koji su osnovani Sporazumom o pridruživanju usvaja Vijeće, na prijedlog Komisije, u skladu s odgovarajućim odredbama Ugovora.
   2.   Predsjednik Vijeća predsjedava Vijećem za pridruživanje i predstavlja stav Zajednice. Predstavnik Komisije predsjedava Odborom za pridruživanje i predstavlja stav Zajednice.
   3.   Zajednicu predstavlja predstavnik Komisije u posebnim odborima koji su osnovani Sporazumom o pridruživanju ili koje je osnovalo Vijeće za pridruživanje u skladu s njegovim člankom 7.
   Članak 5.
   1.   Za potrebe primjene članka 29. stavka 2. Priloga V. Sporazumu o pridruživanju, Komisiju se ovim ovlašćuje, u skladu s postupcima iz članka 75. Uredbe (EZ) br. 1493/1999, zaključiti instrumente koji su potrebni za izmjenu Sporazuma.
   2.   Za potrebe primjene članka 16. stavka 2. Priloga VI. Sporazumu o pridruživanju, Komisiju se ovim ovlašćuje, u skladu s postupcima iz članka 15. Uredbe (EEZ) br. 1576/89, zaključiti instrumente koji su potrebni za izmjenu Sporazuma.
   
      Sastavljeno u Bruxellesu 18. studenoga 2002.
      
         
            Za Vijeće
         
         P. S. MØLLER
         
            Predsjednik